Oséani

Oséani (hurup Arab Gundul: اوسيانى) entu nama nyang dipaké dalem èlmu bumi bakal wilayah nyang nglingkup Ostrali, Polinési, Melanési, èn beberapa laèn-laèn negara pulo di sekulilignya. Ni juga' didaptar jadi salah atu dunia punya benua.

Istilah "Oséani" kaga' ijma' dita'ripnya. Adapun ta'rip nyang paling lumbrah bakal Oséani entu nglingkup antéro daèrah antara benua Asia ama Amrik, serènta Ostralasi, pulo-pulo di Lingiran Laotan Tedu, kaya' kepuloan Jepang, Taiwan, èn Pulo-pulo Aléut.

Di laèn sisi, kawasan lingkungannya (ecozone) nglingkup kabèhan Mikronési, Piji, èn kabèhan Polinési, ila Niu-Sélan. Kadang, orang maké itu istilah 'Oséani' bakal nglingkup cuman pulo-pulo Polinési èn Melanési di Laotan Teduh doang, laèn deri Australasi. Kapan Oséani dirèken laèn deri Ostrali, mangka itu Oséani punya bilangan diruju' sebagé "Ostrali èn Oséani".National Geographic. (k.t.). "Australia and Oceania: Physical Geography". National Geographic Society. Dipungut 23 Juli 2023..

Dalem pèrsi Peserèkatan Bangsa-Bangsa punya bilangan géograpis, Oséani nglingkup juga' Ostrali èn negara-negara di Laotan Teduh, mulain Papua Ginéa Anyar wètan, kaga' ngikutin Kepuloan Nusantara èn Papua Indonésia."UNSD — Methodology". unstats.un.org. Dipungut 23 Juli 2023.

Adapun pemakéan lebi kecil deri Oséani sebagé benua cuman nglingkup Ostrali, Tasmani, Ginéa Baru, èn pulo-pulo di sekiterannya. Ni bagèan biasanya digero Ostralasi. Bahna ni sebab, kaga' bener dah bilang kalo Ostralasi – bagèan deri Oséani, sebab nyang dimaksud 'Oséani' entu masing kaga' danta. Ostralasi gableg ta'rip nyang saklek dalem èlmu bumi keidupan (biogéograpi) èn èlmu tana (géologi), ya'entu Ostralasi nglingkup Niu-Sélan, Ostrali (serènta Tasmani), Melanési, Ginéa Baru, èn pulo-pulo di Ostrali punya lor ama wètan doang. Ni pulo pada ada di belah kidul-wètannya lin Bali–Lombok, nyang bekèn sebagé Lin Wallace.

 Negara èn wilayah tanggungan 
Wilayah tanggungan atawa daèrah husus di bawah ni biasanya ada nama negara penanggung nyang dalem gupitan ( ).

 Guam (Amrik Serèkat)
 Hawai (Amrik Serèkat)
 Kalédoni Baru (Prasman)
 Kiribati
 Mikronési
 Nauru
 Niu-Sélan
 Niué (Niu-Sélan)
 Ostrali
 Palau
 Papua Ginéa Baru
 Piji
 Polinési Prasman (Prasman)
 Pulo Cincin Johnston (Amrik Serèkat)
 Pulo Cincin Midwé (Amrik Serèkat)
 Pulo Cook (Niu-Sélan)
 Pulo Marsal
 Pulo Mariana Lor (Amrik Serèkat)
 Pulo Paskah (Cili)
 Pulo Pitkèren (Kerajaan Rempug)
 Pulo Suléman
 Pulo Wake (Amrik Serèkat)
 Samoa
 Samoa Amrik (Amrik Serèkat)
 Tokélau (Niu-Sélan)
 Tonga
 Tuwalu
 Walis èn Putuna (Prasman)
 Wanuatu

 Ruju'an 


Bangsaan:Benua